Lav et referat af nedenstående tekst:

Tekst:
Dagligt tjekker Kim Nymand Olsen de offentlige toiletter i Hobro. Det er ikke altid de bedste overraskelser, der venter ham Han er specialarbejder hos Mariagerfjord Kommune, og de seneste par år har han været nødt til at bruge lidt ekstra tid på de offentlige toiletter. - Generelt er toiletterne noget svineri af papir, og i værste tilfælde er der afføring ud på gulvet og toiletbrættet. Nogle gange er det endda tværet op af klinker og sådan noget, siger han og fortsætter: - Jeg ved ikke, om det er manglende respekt, eller hvad det er, for det er da ikke normalt, at man går ud på toilettet og så ja rammer ved siden af. Det er flere gange om ugen, at toiletterne er ulækre, når Kim Nymand Olsen tilser dem. - Den tid vi bruger ekstra. Det går jo egentlig udover noget andet, som vi også skal lave i dagligdagen. Kommunen er nu begyndt at dokumentere tilfældene med billeder, og på Facebook gør de opmærksom på problemet, for både tiden og ressourcerne kan bruges bedre.

Referat:
Afføring der er smurt op og ned ad væggene. Det bør ikke være noget, man skal tage stilling til, men i Mariagerfjord Kommune er de nødt til det flere gange om ugen.